b'\n_START_ARTICLE_\nAl Capone-metoden\n_START_SECTION_\nBrug af metoden i Danmark\n_START_PARAGRAPH_\nI perioden fra 2010 til og med marts 2013 har Skat med s\xc3\xa5kaldte Al Capone-metoder gjort krav p\xc3\xa5 190 millioner kroner fra bande- og rockermilj\xc3\xb8et i Danmark. I 2012 udvidede Skat sit fokus til ogs\xc3\xa5 at omfatte personer uden for selve milj\xc3\xb8et. Det betyder, at man har f\xc3\xa5et fat i en del af de virksomheder og bagm\xc3\xa6nd, der skaffer finansiering til de kriminelle medlemmer. Ud over de 190 millioner kroner, der er gjort krav p\xc3\xa5 hos bandemedlemmer og rockere, har Skat fjernet v\xc3\xa6rdier som biler, v\xc3\xa5ben og smykker for knap 30 millioner kroner._NEWLINE_Metoden har v\xc3\xa6ret anvendt overfor rockerne siden 2002 og siden 2005 mod indvandrerbander. I 2007 gik det ikke som \xc3\xb8nsket med Al Capone-metoden. Blandt andet l\xc3\xb8b en stort anlagt straffesag mod fem medlemmer af Bandidos ud i sandet. Anklagemyndigheden opgav dengang p\xc3\xa5talen om groft skattesvig for over 10 millioner kroner._NEWLINE_I oktober 2012 anbefalede f\xc3\xb8devareminister Mette Gjerskov, at bruge de s\xc3\xa5kaldte Al Capone-metoder for at komme import af ulovlige spr\xc3\xb8jtemidler til livs \xe2\x80\x93 bl.a. efter en del sager med systematisk snyd og brug af ulovlige spr\xc3\xb8jtemidler.'